ทำให้อาจารย์มีความสุข เป็นคนดี เรียนให้ดีที่สุด
ถ้าคุณอยากทำให้อาจารย์มีความสุข การให้ความเคารพกับอาจารย์คือการเริ่มต้นที่ดีที่สุด โดยเฉพาะอย่างยิ่งถ้านักเรียนคนอื่น ๆ ไม่เคารพอาจารย์ คุณก็จะโดดเด่นออกมาและกลายเป็นนักเรียนคนโปรดภายในระยะเวลาอันรวดเร็ว สิ่งที่คุณทำได้ก็มี :   อย่ายุกยิก อย่าเขียนโน้ตส่งให้เพื่อน คุยกับเพื่อน ทำตลก หรือเดินไปเดินมาบ่อยเกินไปขณะที่อาจารย์กำลังสอน เข้าเรียนตรงเวลา (หรือมาก่อนเวลาได้ยิ่งดี) และอย่าโดดเรียนวิชาอาจารย์เด็ดขาด ทำตัวสุภาพเวลาคุยกับอาจารย์ เรียกอาจารย์นำหน้าชื่อเสมอ ลงท้ายประโยคด้วยค่ะหรือครับและกล่าวขอบคุณ ที่สำคัญคือต้องพูดคำเหล่านี้ออกมาอย่างจริงใจและอย่าทำให้อาจารย์คิดว่าคุณพูดอย่างนี้เพราะต้องการจะล้อเลียนอาจารย์ อาจารย์ชอบให้นักเรียนถามคำถาม ซึ่งเหตุผลก็มีอยู่ไม่กี่ข้อ ข้อแรกคือ การถามคำถามบ่งบอกว่าคุณตั้งใจเรียน ข้อสองคือ การถามคำถามทำให้อาจารย์เห็นว่า คุณคิดว่าบทเรียนของอาจารย์น่าสนใจและคุณก็สนุกกับวิชานี้ (แม้ว่ามันจะไม่สนุกเลยก็ตาม) ข้อสามคือ การถามคำถามทำให้อาจารย์รู้สึกว่าตัวเองฉลาดและมีประโยชน์ ใคร ๆ ก็ชอบให้ตัวเองฉลาดและมีประโยชน์กันทั้งนั้น เพราะฉะนั้นเมื่อมีคำถามก็ให้ถามออกไปเลย แล้วอาจารย์จะยิ่งชอบคุณมากขึ้นไปอีก  เช่น ถ้าอาจารย์สอนกำลังสอนวิชาเคมีและพูดเรื่องเลขอาโวกาโดร ให้ถามอาจารย์ว่าอาจารย์จำเลขพวกนี้ได้อย่างไร คำเตือน อย่าถามคำถามที่ไม่เกี่ยวข้องกับสิ่งที่เรียน อย่าสักแต่ถามเพื่อให้ได้ถาม เพราะสุดท้ายแล้วอาจารย์จะรำคาญและคิดว่าคุณแค่ถามคำถามเพื่อเรียกร้องความสนใจเท่านั้น คุณอาจจะคิดว่าตัวเองไม่ควรขอความช่วยเหลือจากอาจารย์เพราะจะทำให้อาจารย์โกรธและทำให้คุณดูเป็นคนโง่ ซึ่งนั่นไม่จริงเลย การขอความช่วยเหลือจากอาจารย์จะทำให้คุณดูเป็นคนฉลาดและทำให้อาจารย์มีความสุข การถามคำถามทำให้อาจารย์รู้ว่า คุณจะพยายามมากขึ้นและจะเข้าใจสิ่งที่อาจารย์สอนได้ดีขึ้นด้วย อาจารย์จะภูมิใจในตัวคุณที่คุณกล้าเดินเข้ามาหาอาจารย์เพื่อขอความช่วยเหลือที่คุณต้องการจริง ๆ  เช่น ถ้าคุณมีสอบเลขในอีกไม่กี่สัปดาห์ข้างหน้าและคุณรู้ว่าตัวเองไม่ค่อยเข้าใจการหารเศษส่วนเท่าไหร่ ให้ถามอาจารย์ว่าพอจะทวนเนื้อหาทั้งหมดให้คุณฟังอีกครั้งและทำโจทย์กับคุณสัก 2 – 3 ข้อจนกว่าคุณจะเข้าใจได้หรือเปล่า ลองพูดว่า "อาจารย์กฤษณ์คะ หนูทำการบ้านไม่ได้ค่ะ คือหนูไม่เข้าใจเรื่องเพศของนามในภาษาเยอรมันเลยค่ะ หนูไปพบอาจารย์หลังเลิกเรียนหรือช่วงพักกลางวันแล้วให้อาจารย์อธิบายให้หนูฟังอีกแบบนึงได้ไหมคะ" การเป็นนักเรียนดีเด่นไม่ใช่แค่ไม่ก่อเรื่อง แต่ต้องทำให้ห้องเรียนน่าเรียนขึ้นด้วย ไม่ใช่แค่ไม่ก่อเหตุทะเลาะวิวาทหรือโต้เถียง (ซึ่งเป็นสิ่งที่คุณไม่ควรทำอยู่แล้ว) แต่ยังต้องคอยแก้ไขปัญหาเวลามีเรื่องด้วย ตัวอย่างเช่น :   คุณเตือนเพื่อนคนอื่นให้รักษากฎระเบียบของห้องเรียน (โดยไม่ต้องจู้จี้หรือหยาบคาย) ถ้ามีเหตุทะเลาะวิวาท ให้ตามอาจารย์ที่อยู่ใกล้ที่สุดทันที หยุดการทะเลาะวิวาท แก้ไขสถานการณ์อย่างไรก็ได้ให้เหมาะสม คุณสามารถช่วยงานอาจารย์เล็ก ๆ น้อย ๆ ได้ เช่นส่งต่อข้อสอบกับชีทให้เพื่อน ถ่ายเอกสาร ช่วยตอบคำถามเพื่อน อะไรก็ได้ที่เหมาะสม คุณช่วยเพื่อนในห้องที่กำลังมีปัญหาได้ ถ้าคนส่วนใหญ่ในห้องไม่พอใจเขาอย่างเห็นได้ชัด คุณต้องช่วยเขา คุณควรเปิดประตูให้อาจารย์ที่กำลังเข็นโต๊ะเลื่อนเข้ามาในห้อง คุณต้องไม่บอกต่อข่าวลือเสียหาย แม้ว่ามันจะเป็นแค่เรื่องเม้าสนุกปากก็ตาม ทำการบ้านให้เสร็จตรงเวลา หาคู่มือเตรียมสอบและขอความช่วยเหลืออย่างน้อย 2 สัปดาห์ก่อนสอบ ไม่ใช่แค่ 2 หรือ 3 วันก่อนสอบ จดโน้ตย่อ ถ้าอาจารย์เห็นว่าคุณตั้งใจมาก แม้ว่าคุณจะไม่ใช่นักเรียนที่เก่งที่สุดหรือสอบได้คะแนนสูงสุด อาจารย์ก็จะยังชอบคุณมากที่สุดอยู่ดี การเป็นนักเรียนดีเด่นไม่ใช่แค่การได้เกรดดี ๆ คุณต้องพยายามเป็นคนดีด้วย การเป็นพวกอันธพาลหรือตัวตลกของห้องไม่ได้ทำให้คุณกลายเป็นนักเรียนดีเด่นที่สุดในห้องเรียนขึ้นมาได้ พยายามทำให้คนอื่นรู้สึกดีด้วยการกล่าวชมและบอกเพื่อนว่าเขาทำดีแล้วเวลาที่เขาทำดีจริง ๆ อย่าระรานและแกล้งคนอื่นหรือพูดให้คนอื่นเจ็บช้ำน้ำใจ เป็นคนดีด้วยการช่วยเหลือผู้อื่นเสมอถ้าคุณช่วยได้ ถ้าคุณรู้วิธีทำอะไรบางอย่างหรือรู้วิธีที่ง่ายกว่านั้น ให้บอกเขาว่าต้องทำอย่างไร อย่าแสดงออกว่าคุณเก่งกว่าหรือดีกว่า แต่ให้แสดงท่าทีว่าคุณเป็นคนนิสัยดีและเป็นมิตร นอกจากนี้คุณยังทำสิ่งเล็ก ๆ น้อย ๆ อย่างการเปิดประตูค้างไว้ให้คนถัดไปหรือช่วยเขาถือของหนัก ๆ ได้ด้วย เช่น ถ้าใครขาดเรียนไป 2 – 3 วัน ให้เสนอความช่วยเหลือว่าจะช่วยให้เรียนทันเพื่อนและให้ยืมโน้ตย่อ แม้ว่าใครจะร้ายใส่คุณ คุณก็ควรเคารพเขา อย่าตะโกนใส่หรือทำร้ายร่างกายเขา อย่าพูดจาหยาบคายดูถูกเขาหรือแซงแถวข้างหน้าเขาเพียงเพราะความสะใจ แค่ทำเป็นเฉย ๆ และปฏิบัติกับเขาเหมือนกับคนอื่น ๆ เคารพผู้อื่นด้วยการไม่พูดแทรกเรื่องที่เขากำลังพูดอยู่และเปิดช่องให้คนอื่นได้พูดบ้างถ้าเขาอยากจะพูด เคารพความเห็นของคนอื่นและอย่าคิดมากหากเขาจะคิดต่างจากคุณนิดหน่อย คุณควรปล่อยให้คนอื่นได้เป็นตัวของตัวเองและอย่าทำให้เขารู้สึกแย่ที่จะโดดเด่นหรือแตกต่าง เวลาอยู่ในห้องเรียนให้สงบสติอารมณ์ให้ได้มากที่สุด อย่าวิ่งพล่านรบกวนคนอื่น และพยายามอย่าเครียดเวลาเจอปัญหาที่โรงเรียน เพราะนอกจากจะไม่ดีกับตัวคุณเองแล้ว ยังอาจทำให้คุณโมโหใส่คนอื่นอีกด้วย  สงบสติอารมณ์ด้วยการหายใจเข้าออกลึก ๆ บอกตัวเองว่าทุกอย่างจะเรียบร้อย และคุณเข้มแข็งพอที่จะฝ่าฟันมันไปได้ ! อย่าวิตกกังวลว่าจะไม่ได้เกรดเริด ๆ เพราะเกรดเริด ๆ มีผลแค่ตอนคุณอยู่มัธยมปลายและตอนคุณเข้ามหาวิทยาลัย (ถ้าคุณวางแผนจะเรียนต่อมหาวิทยาลัยหลังจากเรียนมัธยมปลายจบ) หรือไม่ก็แค่ตั้งใจเรียนให้ดีที่สุดและไม่ต้องไปคิดเรื่องเกรดที่อาจารย์จะให้ เพราะการรู้สิ่งที่เรียนมานั้นสำคัญกว่าการได้เกรด พยายามทำให้ทุกคนรู้สึกสนุกสนาน กระตือรือร้นและคิดบวกเวลาอยู่ในห้องเรียน ความตื่นเต้นที่จะได้เรียนจะทำให้ทุกคนรู้สึกดีกับการเรียนมากขึ้น และอาจทำให้คนที่ปกติไม่เคยแสดงออกให้ใครเห็นว่าตัวเองใส่ใจเรื่องการเรียนตื่นเต้นไปด้วยก็ได้ เช่น ถ้าคุณเพิ่งเริ่มเรียนเรื่องดาวเคราะห์ในวิชาวิทยาศาสตร์ ให้หาภาพดาวเคราะห์เจ๋ง ๆ ที่คุณชื่นชอบมาให้เพื่อน ๆ ดู แล้วท้าให้คนอื่นหาภาพดาวเคราะห์เจ๋ง ๆ ที่ชื่นชอบมาประชันกันในห้องเรียน สิ่งที่สำคัญที่สุดคือ เป็นตัวของตัวเอง. คุณไม่มีวันเป็นคนดีที่สุดในแบบของคุณได้ตราบใดที่คุณยังพยายามเป็นคนอื่น ทำในสิ่งที่คุณมีความสุข แบ่งปันสิ่งที่คุณรัก เป็นเพื่อนกับคนที่เข้าใจคุณและทำให้คุณรู้สึกดีกับตัวเอง อย่ากังวลว่าคนอื่นจะคิดอย่างไร เพราะอีกหลายปีต่อจากนี้คุณจะจำชื่อเพื่อนได้ไม่ถึงครึ่งด้วยซ้ำ ถ้าตอนนี้พวกเขาไม่ได้มองว่าคุณเจ๋งที่สุด อีก 5 – 6 ปีข้างหน้าคุณก็เลิกใส่ใจเรื่องนี้แล้ว แต่คุณจะไม่มีวันลืมว่าตอนนั้นคุณไม่มีความสุขมากแค่ไหนที่ไม่ได้ทำในสิ่งที่ตัวเองมีความสุข คุณจะเรียนในโรงเรียนได้ดีที่สุดและง่ายที่สุดเมื่อร่างกายของคุณพร้อมสำหรับการเรียนรู้ ! มีวิธีมากมายที่ช่วยให้ร่างกายของคุณพร้อมรับการเรียนรู้ ลอง :   นอนเยอะ ๆ ถ้าคุณอยากให้สมองทำงานได้ดีที่สุด คุณต้องนอนให้พอเพื่อให้ร่างกายได้พักผ่อน คุณต้องรู้สึกกระปรี้กระเปร่าเกือบตลอดทั้งวัน ถ้าเมื่อไหร่ที่รู้สึกอยากงีบหลับตอนพักเที่ยง นั่นหมายความว่าคุณนอนไม่พอ คนส่วนใหญ่ต้องนอนประมาณ 8 ชั่วโมง ร่างกายของคุณไม่สามารถทำงานได้ตามปกติถ้าคุณกินแต่อาหารขยะอย่างมันฝรั่งทอด ลูกอม และแฮมเบอร์เกอร์ ถ้าคุณอยากจะเป็นนักเรียนดีเด่นที่สุดเท่าที่คุณทำได้ คุณต้องกินผัก (เช่น บร็อกโคลี่) ผลไม้บางชนิด และโปรตีนไม่ติดมัน (เช่นเนื้อไก่และปลา) ดื่มน้ำเยอะ ๆ สมองของคุณต้องการน้ำถึงจะทำงานได้อย่างเต็มที่ ซึ่งถ้าให้พูดกันจริง ๆ อวัยวะทุกส่วนในร่างกายต่างก็ต้องการน้ำในปริมาณที่เพียงพอเพื่อให้ทำงานได้เต็มประสิทธิภาพ ดื่มน้ำวันละหลาย ๆ แก้ว จำไว้ว่าบางคนอาจจะต้องการน้ำมากกว่าคนอื่น ถ้าฉี่ออกมาเป็นสีเหลืองเข้ม แปลว่าคุณต้องดื่มน้ำเพิ่ม แต่ถ้าเป็นสีขาวใส แปลว่าคุณดื่มมากเกินไป แต่ละคนมีวิธีเรียนให้ดีที่สุดไม่เหมือนกัน เรียกว่าเป็นสไตล์การเรียนเฉพาะบุคคล หาวิธีเรียนที่ได้ผลดีกับคุณมากที่สุดและพยายามเรียนแบบนั้นให้ได้ตลอด คุณจะเรียนในแบบของคุณได้ดีที่สุดก็ต่อเมื่อคุณอ่านทบทวนที่บ้าน แต่คุณก็สามารถคุยกับอาจารย์ให้อาจารย์ปรับวิธีการสอนให้เหมาะสมกับผู้เรียนที่มีวิธีการเรียนรู้แตกต่างกันได้   เช่น สังเกตไหมว่าคุณสามารถจำแผนภูมิหรือรูปภาพได้อย่างง่ายดาย ถ้าเป็นอย่างนั้นแสดงว่าคุณเป็นผู้ที่เรียนรู้ทางสายตา หมายความว่าคุณควรใช้รูปและภาพในการเรียนให้มากขึ้น ตัวอย่างเช่น คุณอาจจะวาดแผนภูมิช่วยจำหน้าที่ของคำก็ได้ บางทีคุณอาจจะสังเกตว่าตัวเองทบทวนบทเรียนได้ง่ายขึ้นเมื่อฟังเพลงคลอเบา ๆ หรือคุณอาจจะจำไม่ได้ว่าอาจารย์เขียนอะไรบนกระดาน แต่คุณ "ได้ยิน" สิ่งที่อาจารย์พูดในหัวอย่างกับว่าตอนนี้อาจารย์มาอยู่ในห้องกับคุณด้วย ถ้าเป็นอย่างนี้แสดงว่าคุณเป็นผู้ที่เรียนรู้ทางโสตประสาท หมายความว่าคุณเรียนรู้ผ่านเสียงได้ดีกว่า เช่น คุณอาจจะอัดเสียงอาจารย์ในห้องเรียนเอาไว้ฟังตอนทำการบ้านหรือทบทวนบทเรียน บางทีคุณอาจจะสังเกตว่า เวลาอยู่ในห้องเรียนคุณรู้สึกว่าตัวเองยังอยากจดจ่อกับการเรียนอยู่ แต่ก็อดไม่ได้ที่จะลุกขึ้นยืนหรือเดินไปโน่นไปนี่บ้าง บางทีตอนเรียนคุณอาจจะเดินรอบห้องเลยก็ได้ ถ้าเป็นอย่างนี้เป็นไปได้ว่าคุณเป็นผู้ที่เรียนรู้ทางร่างกายและความรู้สึก หมายความว่าคุณเรียนรู้ได้ดีกว่าถ้าได้ใช้ร่างกายไปด้วย ลองขยำดินน้ำมันเล่นในมือขณะที่อาจารย์สอน วิธีที่ดีที่สุดที่จะช่วยเพิ่มเกรดและเรียนรู้ได้มากคือการตั้งใจเรียนเวลาอาจารย์สอน ถ้าคุณไม่มีสมาธิ คุณจะพลาดข้อมูลสำคัญและจะกลับมาทำความเข้าใจในสิ่งที่คุณได้ยินไปแล้วยากขึ้น หรือลำบากตอนกลับมาทบทวนเองทีหลัง ถ้าคุณรู้สึกว่าตัวเองไม่มีสมาธิขณะที่อาจารย์สอน พยายามนั่งข้างหน้าและโต้ตอบในห้องเรียนให้มากขึ้น ยกมือถามเมื่อมีเรื่องที่คุณไม่เข้าใจ หรือเวลาที่อาจารย์พูดเรื่องอะไรน่าสนใจ ก็ให้ยกมือถามถ้าคุณอยากรู้เพิ่ม การจดโน้ตย่อ (และการจดโน้ตย่อ ที่ดี) นั้นไม่ใช่เรื่องง่าย แต่การจดโน้ตย่อช่วยให้คุณเรียนและศึกษาสิ่งต่าง ๆ ได้ง่ายขึ้นมาก ทำให้เกรดและคะแนนสอบของคุณสูงขึ้น จำไว้ว่า คุณไม่จำเป็นต้องเขียนทุกอย่างที่อาจารย์พูดลงไป แค่จดสิ่งที่สำคัญที่สุดและข้อมูลที่คุณคิดว่าตัวเองน่าจะจำไม่ได้ก็พอ ถึงคุณจะได้คะแนนแบบฝึกหัดไม่ดีเท่าไหร่ ก็พยายามทำให้เสร็จตรงเวลาเพื่อให้ได้คะแนนมากที่สุดเท่าที่จะมากได้ นอกจากนี้คุณควรตั้งใจทำการบ้านให้ดีที่สุดด้วย ถ้าไม่เข้าใจตรงไหน ให้ถามคนอื่น ! อาจารย์ของคุณอาจจะหาคนมาช่วยติวให้ หรือท่านอาจจะช่วยคุณเองเลยก็ได้  จัดสรรเวลาให้เพียงพอกับการทำการบ้านให้เสร็จ นั่นหมายความว่าคุณอาจจะได้ดูทีวีหรือเล่นกับเพื่อนน้อยลง แต่เชื่อเถอะว่าสุดท้ายแล้วมันคุ้ม การมีบรรยากาศการทำการบ้านที่ดีก็ช่วยให้คุณทำการบ้านเสร็จเช่นเดียวกัน หาที่เงียบ ๆ ที่ไม่มีอะไรมารบกวนสมาธิ ถ้าไปห้องสมุดได้ยิ่งดี แต่ถ้าคุณออกจากบ้านไม่ได้และคนที่อยู่ด้วยก็เสียงดัง ลองทำการบ้านในห้องน้ำดู การเรียนรู้เรื่องอื่นที่อยู่นอกเหนือจากในห้องเรียนช่วยให้คุณเข้าใจเนื้อหาที่กำลังเรียนอยู่มากขึ้นและยังทำให้อาจารย์ประทับใจ นอกจากนี้การหาข้อมูลตามความสนใจยังช่วยให้คุณมีสมาธิขณะเรียนหนังสือด้วย หาข้อมูลทุกวิชาที่คุณเรียนเพิ่มเติม แล้วคุณจะรู้ว่าโรงเรียนมีอะไรน่าสนใจอีกเยอะ และคุณเองก็จะยิ่งประสบความสำเร็จมากขึ้นเรื่อย ๆ ด้วย  เช่น ถ้าคุณเรียนวิชาประวัติศาสตร์ไทย ลองดูสารคดีออนไลน์เพื่อหาข้อมูลเพิ่มเติมเกี่ยวกับยุคที่คุณกำลังเรียนอยู่ แม้ว่าคุณจะสามารถเรียนรู้สิ่งต่าง ๆ เพิ่มเติมได้จากหนังสือในห้องสมุดท้องถิ่น แต่คุณก็สามารถใช้อินเทอร์เน็ตเพิ่มพูนความรู้ได้ด้วย แม้ว่าข้อมูลใน Wikipedia อาจจะไม่ถูกต้องเสมอไป แต่มันก็ใช้ได้ทีเดียว นอกจากนี้คุณยังสามารถดูสารคดีและวิดีโอให้ความรู้ออนไลน์ใน YouTube ได้ด้วย เช่นรายการชื่อดังอย่าง Crash Course และ TedTalks ในช่วงที่ไม่ต้องไปโรงเรียนก็ยังต้องเรียนรู้อยู่เสมอ ไม่ว่าจะเป็นช่วงปิดเทอมหรือวันหยุดสุดสัปดาห์ และเริ่มเตรียมบทเรียนของเทอมถัดไปให้เร็วที่สุดเท่าที่จะเร็วได้ด้วยการดูว่าเทอมหน้าต้องเรียนอะไรบ้าง ในช่วงปิดเทอมให้ทบทวนเนื้อหาที่เรียนไปแล้วแค่ 2 – 3 ชั่วโมงเป็นเวลา 3 – 4 ครั้งตลอดทั้งปิดเทอม เท่านี้ก็มั่นใจได้แล้วว่าคุณพร้อมจะเรียนในเทอมถัดไปแล้ว วิธีที่มีประสิทธิภาพที่สุดวิธีหนึ่งที่ช่วยให้คุณสอบได้คะแนนดีก็คือ เริ่มอ่านหนังสือและเตรียมสอบให้เร็วที่สุดเท่าที่จะทำได้ ที่แน่ ๆ อย่ารอจนถึงคืนก่อนสอบ ยิ่งข้อสอบยากเท่าไหร่ยิ่งต้องเตรียมตัวเร็วเท่านั้น สัก 2 – 3 สัปดาห์ก่อนสอบก็เริ่มอ่านหนังสือได้แล้ว
เคารพอาจารย์. ถามคำถาม. ขอความช่วยเหลือ. ช่วยเหลือผู้อื่น. เอาใจใส่เรื่องเรียนให้มากที่สุด. ทำให้คนอื่นรู้สึกดี ไม่ใช่รู้สึกแย่. ช่วยเหลือทุกคน. เคารพผู้อื่น แม้ว่าเขาจะกำลังร้ายใส่คุณก็ตาม. มีสติ. สร้างเสียงหัวเราะให้ทุกคน. เป็นตัวของตัวเอง ! เตรียมสมองและร่างกายให้พร้อมสำหรับการเรียนรู้. สร้างวิธีเรียนในแบบของตัวเอง. ตั้งใจเรียน. เรียนรู้วิธีจดโน้ตย่อ. ตั้งใจทำการบ้านและทำให้เสร็จตรงเวลา. หาวิธีเรียนรู้เพิ่มเติม. อ่านหนังสือตั้งแต่เนิ่น ๆ.
https://www.wikihow.com/Be-the-Best-Student-in-Your-Class https://www.wikihow.com/Be-the-Best-Student-in-Your-Class https://www.wikihow.com/Be-the-Best-Student-in-Your-Class
Making Your Teacher Happy Being a Good Person Getting the Most out of Learning